### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Vi har i [adresse] Kommune hørt om den ene sag efter den anden, der viser at der mangler midler indenfor handicapområdet. Vi hører om omsorgssvigt af sårbare mennesker. Mennesker er dybt afhængige af andres hjælp. Derfor er det nødvendigt at vi i [adresse] opnormerer området og skaber nogle bedre vilkår. Vi har som mennesker og som kommune en forpligtelse til at sørge for at mennesker der har brug for at modtage en kompenserende hjælp, får den hjælp de har krav på og brug for.

Ved at skabe bedre vilkår for vores handicappede borgere vil vi skabe en større værdi hos den enkelte borger, men også hos medarbejderne, der får bedre arbejdsvilkår, familierne, der ville få lidt mindre ondt i maven over hvad deres pårørende blev tilbudt. Eventuelle input til hvem, hvad, hvordan og hvor mange ressourcer Vi foreslår i Dansk Folkeparti at der tilføres handicapområdet 25 mio. mhp. at få mere personale samt bedre rammer tilført bostederne.

Kontaktperson fra partiet: Bøje Jakobsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.